ตัวเองตั้งใจมากมายว่าต้องมาทานอาหารที่นี้ให้ได้ ดูจำนวนปูบนก๋วยเตี๋ยวแล้วโอ๊ย มันต้องดีงามที่สุด

- บรรยากาศ 

ตึกอาคารพาณิชย์ 1 ห้อง ร้านอยู่ตรงสามแยกพอดีเลยนะคะ เลี้ยวยากนิดนึง ทางร้านมีที่จอดรถค่ะ... ภายในร้านติดแอร์ เย็นสบาย ร้านยังใหม่อยู่มาก ความสะอาดดีค่ะโต๊ะเก้าอี้จุลูกค้าได้ไม่น่าเกิน 20-25 คน ... ด้านบริการ ดี อาหารออกไว พนง.ให้คำแนะนำอาหารต่างๆ ดีเลย 

- รสชาติ 

ทุกเมนูที่สั่งมา จ่ายเงินเอง ทานเอง ไม่มีผลประโยชน์กับทางร้าน รสชาติอาหารไม่ถูกปากคนที่บ้านเลยซักคน ในทุกเมนู. เพราะรสชาติติดหวาน ชนิดทานเสร็จ ต้องไประเบิดตา น้ำตาลในกระแสเลือดเข้มข้นจัด :P 

น้ำจิ้มที่สมควรต้องรสจัด เปรี้ยวนำเผ็ดตาม หอมกระเทียมและพริกตำ ที่นี้ไม่ใช่แบบนั้น เค้าทำเป็นสูตรของเค้า หวานนำ หวานจริง หวานนะ ไม่แซ่บเลย แต่อย่างใด 

ส่วนตัวก๋วยเตี๋ยว ในใจคิดแล้ว เข้าใจเองแล้ว ว่าก๋วยเตี๋ยวต้มยำ ร้อยละ90 ต้องหวานเพราะ เค้าใส่น้ำพริกเผา ตัวเองก็พูดออกมาตอนสั่งอาหาร เพื่อบอกคนในครอบครัว ให้เลือกเป็นเมนูอื่น และพนง. ที่ร้านแนะนำออกตัวว่า. ที่นี้เรามีสูตรน้ำพริกเผา เราทำเอง ไม่หวานนะ -"- 

เอาคะ ตามนั้น อาหารทะเลทุกอย่างที่ทานมา อาหารสดใหม่ สดดี แต่ทางร้านทำอาหาร ทุกชนิดทุกแบบหวานมากขนาดนี้ เลยทำให้ความสด ความแปลกใหม่ การจัดวางอาหารและอื่นๆ ที่ดีงามหายไปหมดเลย. ... 

ส่วนตัวแล้ว คงจะไม่ไปอีกคะ ^^ 